-Դա քաղաքական որոշում է եղել: Պայմանավորված է եղել նրանով, որ եղել եմ տարածքային կառավարման և զարգացման փոխնախարար և ծրագրային առումով սերտորեն համագործակցել ենք գյուղատնտեսության նախարարության հետ և, դրանից բացի, Շիրակը էապես գյուղատնտեսական շրջան է և արտադրանքի հիմնական մասը գյուղատնտեսությունից էր: Բայց սա միանշանակ եմ ասում, պատասխանատվության բեռը նախարարի վրա ավելի մեծ է: Եթե մարզպետը սխալ անի, ապա այդ սխալը միայն իր հատվածի համար կարող է լինել, բայց իր գլխին էլ դեռ նախարար կա: Իսկ նախարարը ամեն ինչի պատասխանատուն է: